हमारे सभी सद्-ग्रंथों का मानना है कि संस्कृत भगवान की भाषा है, इसलिए गीता को भगवान ने अपनी भाषा में ही उच्चारित किया। प्रकृति ने जिस प्रकार से मनुष्य के तालू की रचना की है, संस्कृत भाषा उससे 100% मेल खाती है। संस्कृत बोलने मात्र से हमारे मस्तिष्क की सूक्ष्म से सूक्ष्मतम नाडि़यों का प्राणायाम हो जाता है। अतः गीता के अध्यायों का प्रतिदिन पाठ किया जाए तो मनुष्य की बुद्धि तीव्र होती है व स्मरण शक्ति में भी आश्चर्यजनक रूप से वृद्धि होती है। सभी अभिभावकों से करबद्ध प्रार्थना है कि बच्चों के उज्ज्वल भविष्य के लिए उन्हें संस्कृत भाषा का ज्ञान अवश्य कराएँ तथा गीता के अध्यायों का प्रतिदिन नियम से पाठ करने के लिए प्रेरित करें। संस्कृत पढ़ने वाले बच्चे अन्य विषयों में भी अच्छे अंक प्राप्त करते हैं।